
2013 m. kovo  15 d. Nr. 3-7
                                                                    Įžanginė dalis

               Birštono savivaldybės kontrolierė Zita Pranckevičienė, vadovaudamasi Birštono savivaldybės tarybos 2012 m. balandžio 27 d. sprendimu Nr. TS-91 Dėl UAB „Birštono vandentiekis“ 2011 metų veiklos  ir vykdydama kontrolės ir audito tarnybos 2013 metų veiklos planą atliko UAB „Birštono vandentiekis“ (toliau – Bendrovė) 2012 metų finansinių atskaitų rinkinio t. y. balanso, pelno (nuostolio) ataskaitos, nuosavo kapitalo pokyčių ataskaitos, pinigų srautų ataskaitos, aiškinamojo rašto  ir metinio pranešimo auditą. Auditas apėmė Bendrovės veiklos laikotarpį nuo 2012-01-01 iki 2012-12-31. Šios metinės finansinės ataskaitos parengtos pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą bei Verslo apskaitos standartus. Už šias finansines ataskaitas ir metinį pranešimą yra atsakinga UAB „Birštono vandentiekis“ vadovybė. Kontrolierės pareiga, remiantis atliktu auditu, pareikšti nepriklausomą nuomonę apie šias metines finansines ataskaitas ir įvertinti, ar metiniame pranešime pateikti duomenys atitinka metinių finansinių ataskaitų duomenis. Ryšium su metinių finansinių ataskaitų rinkinio auditu Bendrovės vadovybė patvirtino, kad reikšmingų įvykių, neatspindėtų finansinėse ataskaitose, kurie galėtų turėti įtakos 2012 metų finansiniams rezultatams, nuo finansinių metų pabaigos iki finansinių ataskaitų rinkinio sudarymo datos neįvyko. Auditas atliktas vadovaujantis Tarptautiniais audito standartais ir remiantis pagrindiniais veiklos principais t. y. nepriklausomumo, sąžiningumo, objektyvumo, profesinės kompetencijos, konfidiansialumo ir atsakomybės visuomenei. Šioje ataskaitoje yra pateikti tik tie reikšmingi dalykai, kurie pastebėti audito metu, ir aptariami audito metu nustatyti įmonės valdymui ar priežiūrai svarbūs dalykai, o nepriklausoma nuomonė apie finansinę atskaitomybę pateikiama audito išvadoje. 
                                                    Audito subjektas ir objektas

                  Audito subjektas – UAB „Birštono vandentiekis“.


Audito objektas – Bendrovės 2012 metų finansinių atskaitų rinkinio ir metinio pranešimo vertinimas.

                   Bendrovės adresas – N. Silvanavičiaus g. 2, Birštonas, įmonės kodas 152812840, steigėjas Birštono savivaldybės taryba, atsiskaitomosios sąskaitos Swedbank bankas ir AB Šiaulių bankas.


Pagrindinė Bendrovės veikla numatyta įstatuose, kurie patvirtinti Birštono savivaldybės tarybos 2012-12-21 sprendimu Nr. TS-235, yra vandens nugeležinimas ir tiekimas Birštono miesto Birštono vienkiemio, Nemajūnų, Geležūnų, Bučiūnų gyvenviečių gyventojams, ir įstaigoms; nuotekų šalinimas ir valymas įmonėms ir gyventojams bei į valymo įrengimus paduodama ir UAB Prienų vandenys nuotekos, kurios pilnai biologiškai išvalomos. Už nuotekų valymą UAB Prienų vandenys apmoka pagal patvirtintą kainą. Bendrovė turi vandens nugeležinimo stotį. Tiekiamas vanduo yra 100 proc. nugeležinamas. Be pagrindinės veiklos Bendrovė uždirba pajamų iš kitos veiklos t.y. finansinės-investicinės veiklos (palūkanos už terminuotą indėlį ir kt.) už bokšto nuomą  telekomunikacijų bendrovėms ir elektros energija ryšių įstaigoms, nuotekų ištraukimą iš individualių namų kanalizacijos šulinių, kito transporto nuomą ir parduotą metalo laužą.

Bendrovė turi vandens nugeležinimo stotį, vandens gerinimo įrenginius, esančius Gelržūnų k., vandens gerinimo įrenginiai Jundeliškių km., nuotekų valyklą Birštono savivaldybėje, Verknės gatvėje. Taip pat užbaigti Birštono mieste vandens ir nuotekų tinklų renovavimo darbai, rekonstruota Birštono perpompavimo stotis, pilnai užbaigta ir įvesta į eksplotaciją nuotekų valykla iš Europos sanglaudos fondų ir LR biudžeto lėšų. Pilnai rekonstruota ir ir renuovuota vandens ruošykla Birštone.
                     Gyventojų skaičius aptarnaujamoje teritorijoje 4992 žmonės, vartotojų skaičius aptarnaujamoje teritorijoje 2037 vnt.

                     Birštono savivaldybės tarybos sprendimai prilygsta visuotinio akcininkų susirinkimo nutarimams. Bendrovės įstatinis kapitalas yra 8183522 Lt, kuris padalintas į 8183522 akcijas, kurių nominali vertė 1 Lt. Visos akcijos 100 proc. priklauso Birštono savivaldybės tarybai. Kapitalas lyginant su 2011 metais 921569 Lt padidėjo. Bendrovės veiklą organizuoja ir vykdo administracijos vadovas. Bendrovės vadovas Cezaras Pacevičius dirba nuo  2008-01-15, vyr. buhalteris Vytautas Padelskas dirba nuo 2005-08-26.

Audito tikslas

Audito paskirtis yra įvertinti Bendrovės vidaus kontrolę, įskaitant finansų valdymą, turto valdymo ir naudojimo teisėtumą ir pareikšti nepriklausomą nuomonę dėl finansinių ir kitų ataskaitų tikrumo ir teisingumo už 2012 metus, taip pat įvertinti, ar 2012 metų Įmonės finansinių  ataskaitų rinkinyje nėra reikšmingų iškraipymų ir ar finansinės ataskaitos visais reikšmingais atžvilgiais atitinka pripažintus apskaitos principus ir Bendrovės įstatus ir, kad ataskaitos tikrai ir teisingai atspindi Bendrovės turtą ir įsipareigojimus bei finansinę būklę ir rezultatus, ar atliekant ūkines operacijas nepažeisti teisės aktai, ar apskaita tvarkoma ir finansinės ataskaitos yra parengtos pagal Lietuvos Respublikos galiojančius teisės aktus.               
                    Bendrovės vadovybė yra atsakinga už tinkamą apskaitos politikos parengimą ir vykdymą; už tinkamą vidaus kontrolės sistemos organizavimą, kad būtų užkirstas kelias apgaulei, klaidoms ir įstatymų bei kitų teisės aktų pažeidimams; už metines finansines ataskaitas bei tinkamą apskaitos įrašų, pakankamai tiksliai bet kokiu laikotarpiu atskleidžiančių finansinę būklę, tvarkymą jų tikslumą, išbaigtumą ir pagrįstumą.
Audito procedūros


Auditas atliktas dokumentinės kontrolės metodu ištisiniu būdu. Audito metu naudotos procedūros: tikrinimas, skaičiavimas, stebėjimas, apklausa, patvirtinimas, auditinės ir kitos procedūros. Vykdant auditą atlikta Bendrovės ir jos aplinkos, įskaitant apskaitos sistemos ir vidaus kontrolės, analizę su tikslu įvertinti reikšmingų finansinių ataskaitų informacijos iškraipymo riziką.
                                                                  Audito apimtis

Siekiant gauti audito tikslams reikalingų įrodymų, susipažinta su Bendrovės veikla ir organizacine struktūra, apskaitos sistema, vidaus kontrolės aplinka, nustatytos svarbiausios audito stitys: ilgalaikio turto, pajamų ir sąnaudų patirtų įmonės veiklai vykdyti. Bendrovės buhalterinės apskaitos sistema ir vidaus kontrolės patikrinimas buvo atliktas apsiribojant tik tais būtiniausiais aspektais, kurie buvo reikalingi pareikšti nuomonę. Auditas buvo planuotas taip, kad galima būtų, atskleisti buhalterinės apskaitos trūkumus ir vidaus kontrolės sistemoje pasitaikančias silpnąsias vietas ir trūkumus. Tikrinimo procedūros buvo nukreiptos į tas sritis metinėse finansinėse ataskaitose, kuriose buvo pareikalauta daugiausia lėšų ir kurios svarbios Bendrovės valdymui.                                                                                                                                                                                                   Auditas buvo planuotas ir atliekamas taip, kad suteiktų galimybę išanalizuoti Bendrovės veiklą siekiant gauti audito tikslams reikalingus įrodymus.

                  Bendrovės vadovybė laiku pateikė dokumentus ir būtiną informaciją, reikalingus auditui atlikti ir atsakė į visus pateiktus klausimus.


Patikrinta Bendrovės 2012 metų balanso straipsnių analitinė ir sintetinė apskaita. Testais patikrintos pajamos ir sąnaudos bei ištirta jų pripažinimo tvarka apskaitoje. Ištirta ūkinės operacijos nuo atsargų įsigijimo iki nurašymo bei veiklos sąnaudų apskaitos. Įsitikinta ar visi įrašai susiję su 2012 metų Bendrovės veikla yra apskaityta finansinėse  ataskaitose.


Patikrinimo metu buvo peržiūrėta finansinės atskaitomybės parengimo procedūros bei dokumentai, patvirtinantys pateiktą informaciją, įsitikinta turto nuosavybe, buvimu ir įvertinimu. Patikrinta ar Bendrovės įsipareigojimai ir įsiskolinimai užfiksuoti pirminiuose dokumentuose yra tinkamai atspindėti metinėse ataskaitose. 
                                                    Finansinės atskaitomybės tikrinimo rezultatai
                  Patikrinimas buvo paremtas užfiksuotų ūkinių operacijų pirminiuose dokumentuose atitikimu registrų duomenims bei iš jų sudarytoms finansinėms ataskaitoms. Įsitikinta, kad patikrinimo metu gauta pakankama, garantija, kad finansinėse ataskaitose nėra reikšmingų klaidų ir netikslumų, metinės finansinės ataskaitos visais reikšmingais atžvilgiais teisingai parodo UAB „Birštono vandentiekis“ 2012 m. gruodžio 31 d. būklę ir veiklos rezultatus, pinigų srautus bei grynojo turto pokytį pagal Lietuvos Respublikoje galiojančius Verslo apskaitos standartus.       Patikrinimo metu ištirta pateiktos 2012 metų veiklos rezultatų ataskaitos, kuriose pateikti duomenys apie uždirbtas pajamas ir patirtas sąnaudas per ataskaitinį laikotarpį, nurodytas galutinis bendrovės veiklos rezultatas. 
                 Bendrovės finansinė atskaitomybė parengta vadovaujantis Lietuvos Respublikos Buhalterinės apskaitos įstatymu bei Verslo apskaitos standartais. Bendrovėje buhalterinės operacijos atliekamos, paruoštuose registruose pagal naujausią apskaitos politika, kuri parengta vadovaujantis Verslo apskaitos standartų sąskaitų planu, kompiuterinėje programoje „Edrana“.
                Kontrolierės nuomone Bendrovės taikoma apskaitos politika visais reikšmingais atžvilgiais atitinka pavyzdinį Verslo apskaitos standartų sąskaitų planą, Verslo apskaitos standartus bei kitų galiojančių teisės aktų reikalavimus.

                 Per 2012 metus Bendrovė gavo pajamų iš pagrindinės veiklos 1508678,44 Lt. tame tarpe už realizuotą vandenį 396075,53 Lt, už išvalytas nuotekas 1028931,94 Lt, iš pardavimo kainos 83670,97 Lt, pajamų iš kitos veiklos (bokšto nuoma telekomunikacinėms bendrovėms ir elektros energija ryšių įstasigoms bei pajamos už metalo laužą) 53229,41 Lt, finansinės veiklos pajamų (terminuotas indėlis) 5457,29 Lt, pagautė 707,28 Lt. Iš viso pajamų per 2012 metus gauta 1568072,42 Lt. Lyginant su 2011 metais gauta pajamų 12883 Lt daugiau, dėl vandens suvartojimo bei nuotekų paslaugų padidėjimo. Per metus Bendrovė patyrė 1716317,98 Lt išlaidų, tame tarpe 1701316,61 Lt iš pagrindinės veiklos, kitos veiklos išlaidų 15001,37 Lt, lyginant su 2011 metais išlaidos iš pagrindinės veiklos sumažėjo 52521,39 Lt, kitos veiklos išlaidos padidėjo 3248  Lt. Išlaidose 44,79 proc. sudaro darbo užmokesčio ir socialinio draudimo išlaidos, priskaitytas darbo užmokestis 587422,14 Lt (2011 m. 580142,89 Lt) padidėjo 7279,25 Lt, priskaitytas socialinis draudimas 181393,22 Lt (2011 m. 179456,06 Lt) padidėjo 1937,16 Lt., 16,43 proc. sudaro ilgalaikio turto nusidėvėjimo išlaidos, 17,66 proc. sudaro elektros energijos sunaudojimo išlaidos, sąnaudos autotransportui  sudaro 3,63 proc. ir t. t. Pagal veiklos rezultatus Bendrovė per 2012 metus iš pagrindinės veiklos gavo 192639 Lt nuostolį iš kitos veiklos 38229 Lt pelno ir iš finansinės veiklos 5457 Lt pelno, iš pagautės 707 Lt iš to  bendras 2012 metų veiklos rezultatas yra 148246 Lt nuostolis (2011 metų rezultatas buvo 210402 Lt nuostolis). Bendrovės  bendras ankstesnių penkių metų nuostolis buvo 655038 Lt, kuris Birštono savivaldybės tarybos 2012-05-25 d. sprendimu Nr. TS-103 buvo nurašytas mažinant Bendrovės įstatinį kapitalą, taip pat įstatinis kapitalas buvo sumažintas nurašytu nenaudojamu ilgalaikiu materialiuoju turtu, kurio likutinė vertė 911967,29 Lt, viso sumažintas įstatinis kapitalas 1567005 Lt., tuo pačiu sprendimu buvo padidintas kapitalas perduodamu ilgalaikiu turtu iš savivaldybės 2408574 Lt ir po šių sumažinimo ir padidinimo operacijų viso kapitalas sudarė 8103522 Lt. 2012-12-21 d. Birštono savivaldybės tarybos sprendimu Nr. TS-235 buvo padidintas įstatinis kapitalas piniginiu įnašu 80000 Lt iki 8183522 Lt, lėšos skirtos iš aplinkos apsaugos fondo Birštono m. Jaunimo gatvės vandentiekio trąsos remontui. Bendrovės pinigų srautų ataskaita ir trumpalaikio turto santykis su trumpalaikiais įsipareigojimais parodo, kad Bendrovė pagal esamą padėtį sėkmingai gali vykdyti savo veiklą ir įsipareigojimus. Bendrovės pinigų srautai iš pagrindinės veiklos yra teigiami 282117 Lt, investicinės veiklos pinigų srautai neigiami 172797 Lt, finansinės veiklos pinigų srautai teigiami 5457 Lt ir bendras pinigų srautų padidėjimas yra 114777 Lt, pinigų likutis laikotarpio pabaigoje banke, kasoje ir pinigai kelyje yra 230076 Lt bei 250000 Lt terminuotas indėlis. Bendrovės balanse atvaizduotas trumpalaikis turtas yra 879096 Lt, o trumpalaikiai įsipareigojimai sudaro 363208 Lt.
         Per 2012 metus iš Bendrovės lėšų įsigyta ir įvesta į eksplotaciją turtas už 265755,55 Lt. t. y. Nemajųnų vandenvietės tvoros aptvėrimas už 236810,47 Lt, generatoriaus prijungimas 6370 Lt, apsauga abonentinei tarnybai 4801,75 Lt, pastatyta vandens skaitliukų už 9199,8 Lt, įsigyta baldų už 8574 Lt. Vykdant viešuosius pirkimus parduota nusidėvėjusio nereikalingo turto, kurio likutinė vertė 2 Lt, gauta 906,45 Lt pajamų. 2012-11-27 d. direktoriaus įsakymu atlikta viso Bendrovės turto inventorizacija. Visi inventorizacijos metu rasti skirtumai tarp buhalterinių apskaitos duomenų ir faktiškai rastų atvaizduota buhalteriniuose dokumentuose bei finansinėje atskaitomybėje.

          Įmonėje naujos geriamojo vandens tiekimo ir nuotekų tvarkymo paslaugų kainos, bei pardavimo kaina buvo patvirtintos ir įsigaliojo nuo 2008-11-01 d., kurios lyginant su buvusiomis padidėjo gyventojams 48,3 proc., įstaigoms 42 proc.
                 Bendrovėje bendras atostoginių kaupimo rezervas yra 128121 Lt, lyginant su 2011 metais 8667,58 Lt padidėjo. 
                 Patikrinus  atostoginių rezervo paskaičiavimą nustatyta, kad septyni darbuotojai, pažeidžiant Darbo kodekso nuostatas kiekvienais metais nepasinaudoja kasmetinėmis atostogomis.
             Patikrinus Bendrovės balanso duomenis nustatyta, kad įsiskolinimai ir kiti įsipareigojimai yra tinkamai atspindėti metinėse ataskaitose, visi debitoriai ir kreditoriai 2013-01-01 dienai yra inventorizuoti. 
             Atliekant 2012 metų finansinių ataskaitų auditą įvertinta Bendrovės veiklos rizikos veiksniai, vidaus kontrolės rizikos veiksniai, kurie galėtų turėti įtakos vertinant finansinę atskaitomybę.

             Vadovybė yra atsakinga už finansinės atskaitomybės parengimą ir pateikimą pagal teisės aktais nustatytus reikalavimus. Vadovybės atsakomybė yra sukurti, įdiegti ir palaikyti vidaus kontrolę įstaigoje, kuri yra svarbi tam, kad finansinė atskaitomybė būtų parengta ir teisingai pateikta be reikšmingų informacijos iškraipymų, galinčių atsirasti tiek dėl apgaulės, tiek dėl klaidos. Vadovybė taip pat yra atsakinga už tinkamos apskaitos politikos parinkimą ir taikymą bei apskaitinių įvertinimą, kurie yra pagrįsti tomis aplinkybėmis, atlikimą. 
             Vertinant vidaus kontrolės būklę Bendrovėje, nepastebėta kokių nors reikšmingų informacijos iškraipymų ar kitokių faktų, dėl ko būtų reikėję koreguoti metinius rezultatus ar kitus duomenis metinėse ataskaitose.

Bendrovė savo veikloje vadovaujasi Akcinių bendrovių įstatymu, Vyriausybės nutarimais, kitais teisės aktais, Birštono savivaldybės tarybos sprendimais ir Bendrovės įstatais. 


Bendrovėje paruoštos ir patvirtintos 2008-12-22 d direktoriaus  įsakymu Nr. 86 Vidaus tvarkos taisyklės su kuriomis darbuotojai supažindinti pasirašytinai, visiems dirbantiems darbuotojams parengta pareigybės aprašymai, kuriuose reglamentuota darbuotojų pareigos, teisės ir atskaitomybė. Pareigybės aprašymai patvirtinti direktoriaus 2008-02-15 d. įsakymu Nr.10a., darbuotojai su pareigybės aprašymais supažindinti pasirašytinai.

                  Bendrovėje 2010-05-25 d. direktoriaus įsakymu Nr.35, sutinkamai su Viešųjų pirkimų įstatymo pakeitimais patvirtinta naujos Supaprastintų pirkimų, atliekamų taikant komercinę praktiką taisyklės, patvirtinta komisija, pasirašyta nešališkumo deklaracijos. 
                  Ilgalaikio turto apskaita kompiuterizuota, kiekvienam ilgalaikio turto vienetui priskirtas inventorinis numeris. Pagal Bendrovės direktoriaus patvirtintą tvarką, bendrovės ilgalaikiu materialiu turtu laikomas turtas, kurio vertė didesnė kaip 1000,0 Lt ir kuris dėvisi ilgiau negu vienerius metus. Ilgalaikio materialiojo turto nusidėvėjimas skaičiuojamas tiesiogiai proporcingu metodu, likvidacinė vertė lygi 1,0 Lt., amortizacijos (nusidėvėjimo) sąnaudos priskiriamos Bendrovės veiklos sąnaudoms.

                2012-12-31 d. Bendrovės ilgalaikis turtas likutine verte 9621250 Lt, iš jo 9429647 Lt materialus ilgalaikis turtas ir 191603 Lt ilgalaikis nematerialus turtas. Nusidėvėjimo (amortizacijos) sąnaudos priskiriamos Bendrovės veiklos sąnaudoms. Pagal Bendrovės esamą apskaitos politiką įsigytas ilgalaikis turtas apskaitoje užregistruojamas įsigijimo savikaina. Patikrinus ilgalaikio turto likučius, dėl ilgalaikio turto straipsnių vertės neatitikimų nenustatyta.

          Pirkėjų įsiskolinimas 2012 metais yra 376943 Lt, tame tarpe 159664 Lt, už gruodžio mėnesį, lyginant su 2011 metais 75950 Lt padidėjo. Didžiausi debitoriniai įsiskolinimai 2013-01-01 d. kaip ir kiekvienais metais yra UAB „Prienų vandenys“ – 258035 Lt, tame tarpe 54846,83 Lt už gruodžio mėnesį, UAB „Birštono šiluma“ – 49436,74 Lt, tame tarpe 12066,77 Lt už gruodžio mėnesį. Jų įsiskolinimas yra nuo 2012 rugpiūčio mėnesio (už keturis su puse mėn.), kiti debitoriniai įsiskolinimai yra trumpalaikiai. Bendrovėje visos skolos yra  inventorizuotos. 
            Peržiūrėjus skolų suderinimo aktus nustatyta, kad UAB „Birštono šiluma“ nesutinka su UAB „Birštono vandentiekis“ nustatyta skola 49436,74 Lt ir suderinimo akte įrašo 32408,2 Lt įsiskolinimo sumą, skirtumą 17028,53 Lt nurodo, kaip nepritaikytą 5 procentų nuolaidą, numatytą Vandens tiekimo ir nuotekų valymo sutartyje Nr. B-26 pasirašytą tarp šių bendrovių 2000-07-14 dieną. Ginčas dėl šios sutarties vykdymo tarp šių bendrovių vyksta jau keletas metų, todėl abiejų bendrovių vadovams  būtų siūlymas kreiptis į Birštono savivaldybės tarybą dėl šios problemos sprendimo, nepavykus išspręsti tokiu būdu belieka kreiptis į teismą.
            Peržiūrėjus balanso trumpalaikio turto straipsnius ir jų atitikimą pirminiams dokumentams nustatyta, kad apskaitytos gautinos sumos yra atspindėtos teisingomis vertėmis, realios. Apskaityti pinigų likučiai banko sąskaitose ir kasoje atitiko banko išrašus iš sąskaitų bei kasos knygos išrašus. Buhalterinė pinigų judėjimo apskaita Bendrovėje buvo vedama prisilaikant teisės aktais nustatytos tvarkos, neatitikimų šioje srityje nenustatyta.

Grynųjų pinigų gavimo ir išdavimo operacijos vykdomos per kasą, prisilaikant galiojančių teisės aktų reikalavimų. Surinkti gryni pinigai naudojami darbo užmokesčiui išmokėti ir ūkio išlaidoms. Per kasą dar renkami mokesčiai iš privačių namų gyventojų už sunaudotą šaltą vandenį bei už nuotekų ištraukimą. Visos kasos operacijos fiksuojamos kasos knygoje ir atitinka su kasos apskaitos registro ir suvestinio registro duomenimis. Didžiausius pinigų srautus Bendrovė gauna ir išleidžia per banką.


2013-01-01 dienai Bendrovės mokėtinos sumos  ir įsipareigojimai yra 363208 Lt, iš jų skolos tiekėjams-221966 Lt ir atostoginių kaupimo rezervas-128121 Lt, kitos mokėtinos sumos 13121 Lt. Mokėtinos sumos lyginant su 2011 metais 129958 Lt dėl to, kad liko įsiskolinimas UAB “Senoji Varėnė“ 177180,3 Lt už vandentiekio trasos remonto darbus Birštono m. Jaunimo g. 
                    Patikrinus darbo užmokesčio ir mokesčių skaičiavimą, nustatyta, kad Bendrovėje laikomasi teisės aktais nustatytų reikalavimų dėl darbo užmokesčio skaičiavimo ir gyventojų pajamų mokesčių bei sodros įmokų priskaitymo.

Bendrovėje  2012 metais bendras vidutinis darbuotojų skaičius buvo 27 darbuotojai, iš jų administracijos darbuotojų – 4, darbininkai-23, vidutinis darbuotojo darbo užmokestis-1833 Lt, lyginant su 2011 metais atlyginimo vidurkis 40 Lt padidėjo. Darbuotojams mokami priedai prie atlyginimo už papildomus darbus, taip pat už darbą šventinėmis dienomis ir naktinį darbą, išmokama premijos ir kt. Dėl nustatytų neatitikimų darbo užmokesčio priskaitymuose bei vykdant kitas išlaidas su Bendrovės vadovybe aptarta pagal visas padarytas išlaidas atskirai ir rekomenduota išmokant premijas ir vykdant kitas išlaidas, vadovautis Lietuvos Respublikos akcinių bendrovių įstatymo nuostatomis.
                  Darbuotojams darbo užmokestis išmokamas kiekvieno mėnesio pradžioje už praėjusį mėnesį tik gruodžio mėnesį išmokama ir už gruodžio mėnesį. Bendrovė  laiku atsiskaito su VMI, VSDFV Prienų r. skyriumi.

                  Patikrinta pateiktas 2012 metų Bendrovės metinis pranešimas, kuris yra pridedamas prie audituotų 2012 metų finansinių ataskaitų. Už šį metinį pranešimą ir veiklos planų ir prognozių prielaidas atsakinga Bendrovės direktorius. Kontrolierės pareiga, remiantis atliktu patikrinimu, pareikšti nuomonę, ar Bendrovės metiniame pranešime pateikti duomenys atitinka metinę finansinę atskaitomybę. Patikrinimas neapėmė veiklos planų ir prognozių tikrinimo, kitų veiklos aspektų vertinimų, kadangi tai nebuvo šio audito tikslas. Remiantis atliktu patikrinimu, nustatyta, kad 2012 metų Bendrovės metiniame pranešime nepastebėta jokių reikšmingų neatitikimų, lyginant su Bendrovės 2012 m. gruodžio 31 d. finansinėmis ataskaitomis.
Savivaldybės kontrolierė

